29. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.45584 της 22 Μαΐου/22 Ιουν.1961 (ΦΕΚ Β΄196) Περί καθορισμού του ποσού της συντάξεως των συνταξιούχων των οργανισμών τοπικής αυτοδιοικήσεως από 1ης Δεκ.1960. Έχοντες υπ’ όψιν την υπ’ αριθ.60/5.5.61 πράξιν του Υπουργικού Συμβουλίου περί καθορισμού του ποσού της συντάξεως των συνταξιούχων των οργανισμών Τοπικής αυτοδιοικήσεως από 1ης Δεκ.1960, αποφασίζομεν. 1.Η αναγνώρισις της κατά τας διατάξεις της υπ’ αριθ.60/5.5.61 πράξεως του Υπουργικού Συμβουλίου, αυξήσεως των συντάξεων των συνταξιούχων των οργανισμών Τοπικής Αυτοδιοικήσεως ενεργηθήσεται δι’ ειδικής, δι’ έκαστον συνταξιούχον, διαταγής του Διευθυντού της Διευθύνσεως Π.Ο.Τ.Α. του Υπουργείου Εσωτερικών. Μέχρι της εκδόσεως της κατά το προηγούμενον εδάφιον διαταγής, θα καταβάλληται οίκοθεν παρά των Δήμων, δημοτικών αγαθοεργών ιδρυμάτων και του Κλάδου Συντάξεων Κοινοτικών Υπαλλήλων έναντι της προσαυξήσεως, ποσοστόν ταύτης πέντε τοις εκατόν, ως η υπ’ αριθ.114083/30-11-60 τηλεγραφική ημετέρα διαταγή. Το ποσοστόν τούτο θα καταβάλληται έναντι απόδείξεως και θα βαρύνη τα οικεία Κεφάλαια και άρθρα του προϋπολογισμού των εξόδων του δήμου ή του δημοτικού αγαθοεργού ιδρύματος ή του Κλάδου Συντάξεων Κοινοτικών Υπαλλήλων του οικονομικού έτους καθ’ ο ενεργείται η πληρωμή. 2.Εάν κατά τον οριστικόν καθορισμόν της αυξήσεως της συντάξεως προκύπτει διαφορά υπέρ των συνταξιούχων, αύτη θα καταβάλληται έναντι αποδείξεως και θα βαρύνη ως ανωτέρω τα οικεία κεφάλαια του πρ/σμού του οικον. έτους εντός του οποίου θα εκδίδεται η κατά την προηγουμένην παράγραφον διαταγή. Εάν τουναντίον κατεβλήθη ποσόν μείζον της δικαιουμένης αυξήσεως, το επί πλέον καταβληθέν θα βεβαιούται οίκοθεν παρά του οικείου δήμου ή δημοτικού αγαθοεργού ιδρύματος ή Κλάδου Συντάξεων Κοινοτικών υπαλλήλων και θα εισπράττηται δια παρακρατήσεως εκ της καταβαλλομένης μηνιαίας συντάξεως, συμφώνως προς την παρ. 2 του άρθρ.30 του Ν.Δ.1827/42. Η παρούσα δημοσιευθήτω δια της Εφημερίδος της Κυβερνήσεως. 